Akantový list
**Akant** alebo **akantový list** (lat. *acanthus* a gréc. *ἄκανθος – akanthos*) je štylizovaný rastlinný ornament v podobe jednotlivých listov či celej rastliny rodu akant z druhu akant mäkký alebo akant tŕnitý. Akant je obľúbený dekoračný prvok architektúry a okrem hlavíc stĺpov sa akantový list používal pri výzdobe reliéfov, ríms, konzol, umelecko-remeselných výrobkov a textílií. Rad akantových listov vedľa seba sa nazýva **akantový vlys** a akantové listy usporiadané symetricky do kruhu sa nazývajú **akantová rozeta**.

Jeho tvar sa vyvinul z geometrického ornamentu palmety, podľa Vitruvia je však ornament akantu odvodzovaný z listu bodliakovitej rastliny akant rastúcej v okolí Stredomoria. Tento ornament sa objavuje od 5. storočia pred. Kr. Apolónovom chráme v blízkosti mesta Figaleia, ako charakteristický znak hlavice korintského a kompozitného stĺpu. Ako ornament sa uplatnil v románskom, byzantskom, gotickom, renesančnom období a veľmi výrazne aj v baroku a rokoku. Jeho použitie v baroku sa kryje s obdobím vrcholného baroka (cca. 1700 – 1720). V druhom desaťročí 18. storočia je akant obohatený o širokú prepletenú vrapovanú stuhu v neoklasicistickej a eklektickej architektúre. Uplatnenie akantu je pre toto obdobie tak charakteristické a masívne, že je používaný ako pomôcka k datovaniu jednotlivých obrazov, stavieb, rezieb, štukového dekóru alebo kovaných mreží. Časté je použitie akantu predovšetkým na rámoch obrazoch, oltárnych nadstavcoch a v nábytkárstve. Ako ornament bol používaný aj v stredovekých ilumináciách alebo v nástennej maľbe.

Galéria
-------

* Akantový list: a) antický grécky b) antický rímsky c) byzantský d) románsky e, f) gotický g) renesančný h, i barokový j, k) rokokovýAkantový list: a) antický grécky b) antický rímsky c) byzantský d) románsky e, f) gotický g) renesančný h, i barokový j, k) rokokový
* Akantový list na hlavici korintského stĺpu z EfezuAkantový list na hlavici korintského stĺpu z Efezu
* Akantový list na hlavici korintského stĺpu v PanteóneAkantový list na hlavici korintského stĺpu v Panteóne
* Akantový list na hlavici byzantského stĺpu v Hagii SofiiAkantový list na hlavici byzantského stĺpu v Hagii Sofii
* Akantový list na hlavici z románskeho obdobia, krypta, KonstanzAkantový list na hlavici z románskeho obdobia, krypta, Konstanz
* Iluminácia Livres d'heures s ozdobným okrajom akantového listuIluminácia Livres d'heures s ozdobným okrajom akantového listu
* Barokový akant na Katedrále Narodenia Panny Márie v SyrakúzachBarokový akant na Katedrále Narodenia Panny Márie v Syrakúzach
* Tapeta akantového listu od Wiliama Morrisa, 1875Tapeta akantového listu od Wiliama Morrisa, 1875
* Akantový list na neoklasicistickom Paláci Burzy v BruseliAkantový list na neoklasicistickom Paláci Burzy v Bruseli
* Akantový list na eklektickom Kráľovskom paláci v BruseliAkantový list na eklektickom Kráľovskom paláci v Bruseli
* Akantová rozetaAkantová rozeta

Referencie
----------

1. 1 2  akant In: SYROVÝ, Bohuslav. *Architektura oborový slovník*. 2. vyd. Praha : Státní nakladatelství technické literatury, 1972. S. 9.
2. 1 2  COLEOVÁ, Emily. *Průvodce architekturou*. Preklad Petr Hnilo, Eva Hnilová, Lenka Kopencová. Praha : Svojtka & Co, 2008. ISBN 978-80-7352-976-5. Kapitola Řády: korintský, s. 102 – 103.
3. ↑  akant In:  *Encyclopaedia Beliana* [online]. Slovenská akadémia vied, [cit. 2020-06-16]. Dostupné online. ISBN 978-80-89524-30-3.
4. 1 2  akant In:  *Encyclopaedia Beliana* [online]. Slovenská akadémia vied, [cit. 2020-06-16]. Dostupné online. ISBN 978-80-89524-30-3.

Pozri aj
--------

* rozviliny
* palmeta
* arabeska

Iné projekty
------------

Commons
* Spolupracuj na Commons Commons ponúka multimediálne súbory na tému **Akant (architektúra)**

Externé odkazy
--------------

* akant